સુરતના સરથાણા વિસ્તારમાં તક્ષશીલા આર્કેટ એપાર્ટમેન્ટમાં ભીષણ આગ લાગતાં ૧૫થી વધુ લોકોનાં કરૂણ મોત નિપજયા છે ત્યારે ટયુશન કલાસમાં ભણતા વિદ્યાર્થીઓ આગની લપેટમાં આવી ગયા હતા અને આગમાં મોતને ભેટનાર ટયુશનનાં વિદ્યાર્થીઓ પ્રત્યે ગુજરાત મ્યુનિસિપલ ફાઈનાન્સ બોર્ડનાં ચેરમેન ધનસુખ ભંડેરી અને પ્રદેશ ભાજપ અગ્રણી નિતીન ભારદ્વાજે દુ:ખની લાગણી વ્યકત કરી શ્રદ્ધાંજલી અર્પણ કરતા જણાવ્યું હતું કે, આ એક અતિ કરૂણ ઘટના છે ત્યારે રાજય સરકાર આ ઘટનાનો ભોગ બનેલા તમામ મૃતકોના પરિવારની સાથે છે અને મુખ્યમંત્રી વિજયભાઈ રૂપાણીનાં નેતૃત્વવાળી સંવેદનશીલ ભાજપા સરકાર દ્વારા મૃતકોનાં પરિવારને ૪-૪ લાખની સહાય જાહેર કરવામાં આવી છે ત્યારે દેશનું ભવિષ્ય એવા આ આશાસ્પદ વિદ્યાર્થીઓનાં નિધનથી તેમના પરિવારને ન પુરી શકાય તેવી ખોટ પડી છે ત્યારે ઈશ્ર્વર તેમના પરિવારને આ દુ:ખ સહન કરવાની શકિત આપે તેવી પ્રાર્થના કરવામાં આવી હતી.